السلطان الملك المنصور عز الدين ابو العز عبد العزيز ، خامس سلاطين الدوله المملوكيه البرجيه (الشركسيه). إتسلطن فى 20 سبتمبر 1405 و اتخلع سنة 1406 بعد ما اتسلطن شهرين و عشر ايام. ابن السلطان الظاهر برقوق و اخو السلطان الناصر فرج بن برقوق. عهد الفرج بن برقوق شاف اضطرابات كتيره و دخل فى مشاكل مع رجال دولته و امراءه فخلعوه ونصبوا اخوه عز الدين عبد العزيز و هو عنده عشر سنين. عز الدين كان وصى ابوه الظاهر برقوق انه يبقى سلطان بعد اخوه فرج فإتنصب بلقب " المنصور " و كنية " ابو العز ". و إكمن السلطان كان صغير فى السن اتعين الأتابك " ببرس " مدبر ليه فغار الامير " يشبك العثمانى " اللى رجع لمنصبه فى " مجلس الوصايه " و بقى عايز يرجع الناصر فرج للعرش. عز الدين عبد العزيز بقى تحت كفالة امه ، و الامير " ابن غراب " اتولى اعباء المملكه و بقى بيمشى الامرا على هواه و السلطان المخلوع فرج كان مستخبى عنده ، و الامير " ببرس " بقى هو الحاكم الفعلى. عز الدين عبد العزيز كان سلطان بالاسم بس و ما كانتش ليه أى سلطه.